**MOKYMŲ TEMŲ SĄRAŠAS 2025 METAMS**

|  |  |
| --- | --- |
| **Ei. Nr.** | **Temos pavadinimas** |
| 1. | **Užkrečiamųjų ligų profilaktika gyvulininkystės ūkiuose, biosaugos priemonių diegimas** *(Mokymai apie didėjančią riziką gyvulininkystės ūkiams užsikrėsti mėlynojo liežuvio,  snukio ir nagų liga, paukščių gripu ir kitomis užkrečiamosiomis ligomis. Svarbu informuoti ūkininkus apie ligų prevencijos priemones, biosaugos reikalavimus, pagrindinius ligų šaltinius, jų kontrolės būdus bei veiksmus, kurių reikia imtis ligai pasireiškus)* |
| 2. | **Aplinkai ir klimatui palankių ekologinių ir aplinkosauginių praktikų, skirtų tausoti vandenį, dirvožemį, mažinti ŠESD ir amoniako emisijas, saugoti bioįvairovę, puoselėti kraštovaizdį, didinti gyvūnų gerovę, įgyvendinimas** *(Mokymai skirti ūkininkams ne tik teoriškai suprasti reglamentų ir teisinių reikalavimų esmę, bet ir išmokti juos taikyti praktiškai, atsižvelgiant į Lietuvos ir atskirų regionų ūkių specifiką. Pagrindinis mokymų tikslas – parodyti, kaip kasdieniai sprendimai ūkyje gali tiesiogiai paveikti ūkio rodiklius, kurie matuojami Ūkio tvarumo duomenų tinklo (ŪTDT) sistemoje ir kaip šie duomenys gali būti naudingi planuojant ūkio veiklą bei gerinant jo ekonominį, aplinkosauginį ir socialinį tvarumą, taip pat įvardyti tinkamiausias tvarios gamybos praktikas augalininkystėje ir gyvulininkystėje, prabrėžiant esminius jų elementus ir įgyvendinimo ypatumus. Mokymų temos apima praktinius sprendimus, padedančius mažinti kaštus, didinti ūkio atsparumą rinkos bei klimato pokyčiams, kurti pridėtinę vertę taikant žiedinės ekonomikos principus, mažinti emisijas, efektyviai valdyti duomenis. Taip pat akcentuojama bendruomenių ir regionų stiprinimo svarba bei ūkininkų bendradarbiavimas su kitais verslais, siekiant ne tik ekonominės naudos, bet ir ilgalaikio tvarumo. Tai praktiniai mokymai, skirti praktikoje padėti ūkininkams organizuoti savo veiklą taip, kad reglamento reikalavimai būtų įgyvendinami efektyviai ir tikslingai, o ūkiai – taptų konkurencingesni, tvaresni ir atsparesni ateities iššūkiams)*  |
| 3. | **Krizių valdymas siekiant didinti žemės ūkio sektoriaus atsparumą** (*Mokymai skirti didinti ūkininkų žinias apie ekonominių, klimato, geopolitinių krizių ir pandemijų valdymą, apimant draudimo sistemas, rizikos valdymo modelius, automatizuotus sprendimus, pažangias technologijas ir atsparias kultūras, padedančias prisitaikyti)*  |
| 4. | **Rinkodaros ir skaitmeninės rinkodaros mokymai trumpųjų maisto tiekimo grandinių dalyviams** *(Mokymai apie trumpąsias maisto tiekimo grandines, kurios Lietuvoje yra gana naujas reiškinys. Ūkininkams ir kitiems dalyviams, ketinantiems organizuoti trumpąsias tiekimo grandines, trūksta žinių ir patirties rinkodaros srityje, įskaitant skaitmeninės rinkodaros galimybių pritaikymą. Svarbu suteikti žinių apie konkurencingos prekės ar paslaugos idėjos generavimą, jos vystymą, kainodaros nustatymą, optimalų prekių ir veiklų paskirstymą bei nuoseklų pardavimo skatinimo veiksmų įgyvendinimą)*  |
| 5. | **Gamybos diversifikavimas, įskaitant galimybę perdirbti savo užaugintą produkciją ūkyje, siekiant didesnio ūkių atsparumo** *(Mokymai skirti skatinti įvairias gamybos formas, alternatyvias pajamas ūkiams, naujų kultūrų auginimo technologijas ir mišrių ūkių steigimą)*  |
| 6. | **Žiedinės ekonomikos sprendimai žemės ūkyje** (*Mokymai apie atliekų perdirbimo, įskaitant tvarų organinių atliekų tvarkymą, siekiant užtikrinti dirvožemio kokybę ir sumažinti aplinkos taršą, ir žiedinės ekonomikos modelius žemės ūkyje, ūkio atliekų, pvz., mėšlo ir augalų likučių, perdirbimą į trąšas ar energiją, kompostavimo sprendimus bei ekologiškų pakuočių gamybą iš žemės ūkio atliekų)* |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_